मॉब लिंचिंग: अब मध्‍य प्रदेश में वाट्सऐप पर बच्‍चा चोरी की अफवाह के बाद ली महिला की जान  
मॉब लिंचिंग की एक और घटना मध्य प्रदेश के छतरपुर में हुई है
भीड़ ने एक महिला की पीट-पीटकर हत्या कर दी
पुलिस ने मौक़ा-ए-वारदात के पास जंगल से महिला का शव बरामद किया है
मॉब लिंचिंग की एक और घटना मध्य प्रदेश के छतरपुर में हुई है. यहां मोरवा थाना इलाक़े में बच्चा चोरी की अफ़वाह पर भीड़ ने एक महिला की पीट-पीटकर हत्या कर दी. शनिवार को वाट्सऐप पर इस महिला को बच्चा चोर बताता हुआ मैसेज सर्कुलेट हुआ, जिसके बाद भीड़ ने महिला की जान ले ली. पुलिस के मुताबिक, महिला की मानसिक हालत ठीक नहीं थी और वो इस इलाक़े में पिछले छह महीने से इधर-उधर घूमती रहती थी. पुलिस ने मौक़ा-ए-वारदात के पास जंगल से महिला का शव बरामद किया है. इस मामले में 14 आरोपियों को गिरफ़्तार कर लिया गया है. आगे की तफ़्तीश के लिए पुलिस ने उस इलाक़े के कुछ लोगों का बयान दर्ज किया है.